
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16Ps/4/2025 8725201278 30. 05. 2025 JUDr. Dagmar Soliarová ECLI:SK:OSPP:2025:8725201278.2
Uznesenie Okresný súd Poprad, sudkyňa JUDr. Dagmar Soliarová, v opatrovanskej veci A. B., nar. XX.X.XXXX, bytom B., C. XXXX/X, zastúpený procesným opatrovníkom D. E. B., vyšším súdnym úradníkom Okresného súdu Poprad, v konaní na návrh navrhovateľky: F. B., nar. X.X.XXXX, bytom B., C. XXXX/ X, o zmenu opatrovníka, takto rozhodol: 1. M e n í sa uznesenie Okresného súdu v Kežmarku č.k. 5P/210/04 zo dňa 03. 09. 2004 , tak, že odvoláva z funkcie opatrovníka E. B., nar. XX. XX. XXXX, zomr. XX. XX.XXXX a namiesto neho ustanovuje opatrovancovi A. B., nar. XX. XX. XXXX, za opatrovníka F. B., nar. XX. XX. XXXX, trvale bytom B., C. XXXX/X. 1. Súd v y m e d z u j e rozsah práv a povinností opatrovníčke tak, že táto je povinná a oprávnená za menovaného vykonávať všetky právne úkony samostatne, zastupovať ho v bežných veciach, vo veciach týkajúcich sa poskytovania zdravotnej starostlivosti menovaného, vrátane odmietnutia poskytovania zdravotnej starostlivosti, rozhodovania o potrebe zdravotnej starostlivosti a spôsobe, čase a mieste liečby, jeho hospitalizácia, rozhodovanie o vstupe, umiestnení a výstupe zo zdravotníckeho zariadenia, dania informovaného súhlasu s poskytovaním zdravotnej starostlivosti, právne úkony týkajúce sa poskytovania sociálnych služieb menovaného vrátane rozhodovania o vstupe, umiestnení a výstupe z domova sociálnych služieb, vo veciach dôchodkového zabezpečenia. Pri uzatváraní zmlúv týkajúcich sa majetkových prevodov je potrebný súhlas súdu. 1. Opatrovníčka je povinná predkladať správu o nakladaní s majetkom vždy do 31. 12. toho ktorého roku IV. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Podľa § 234 ods. 2 Civilného sporového poriadku, ak nie je ďalej ustanovené inak, použijú sa na uznesenie primerane ustanovenia o rozsudku. 3. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto uzneseniu odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto uznesenia neobsahuje odôvodnenie. 4. O trovách konania rozhodol podľa § 52 CMP.
Poučenie: Proti tomuto uzneseniu odvolanie nie je prípustné, pretože účastníci konania sa tohto práva po vyhlásení uznesenia vzdali písomne do zápisnice o pojednávaní (§ 368 CSP).

